VIDEO Farul - FCSB | Cine sunt cei trei "grei" care lipsesc în derby-ul de la Ovidiu. Echipele probabile
Farul - FCSB (21:00) nu va avea pe afiș trei jucători importanți.
FCSB nu se va putea baza la meciul din această seară pe Ovidiu Popescu și pe Luis Phelipe, în timp ce Gheorghe Hagi nu-l are în lot pe Tudor Băluță, fotbalist exponențial în linia de mijloc.
Farul - FCSB | Cine sunt cei trei "grei" care lipsesc în derby-ul de la Ovidiu
Pierderea mare pare a fi pentru Elias Charalambous întrucât Ovidiu Popescu e genul de jucător care poate evolua în mai multe roluri, iar în acest sezon a fost folosit de cipriot mijlocaș defensiv, fundaș central și fundaș dreapta.
Charalambous a făcut anunțul într-o conferință de presă, așa cum și Gică Hagi a spus înaintea confruntării cu liderul campionatului că nu se poate baza pe Tudor Băluță, unul dintre jucătorii săi preferați.
"Am jucat foarte bine cu Rapidul și sper să am și la această partidă aceeași evoluție. Nu contează dacă voi marca, vreau doar să-mi ajut echipa și să luăm cele trei puncte. Se pare că în play-of joc mai bine. Mă bucur că am început așa această fază a campioatului și sper să continui pe această linie", a declarat Louis Munteanu, atacantul gazdelor, înaintea partidei Farul - FCSB, programată de la 21:00, la Ovidiu.
Farul - FCSB | Echipe probabile
FARUL: Buzbuchi - Boli, Larie, M. Popescu, Cr. Ganea - Vînă, Queiros, Grameni - Deaconu, L. Munteanu, I. Cojocaru
FCSB: Târnovanu - V. Crețu, Ngezana, Dawa, Radunovic - Lixandru, Șut, Olaru - Alex Băluță, Oct.Popescu, Coman
Gheorghe Hagi vs FCSB în toate competiţiile: 31 de jocuri - 7 victorii - 4 remize - 20 înfrângeri.
Niciunul dintre cele 31 de dueluri nu s-a terminat fără gol marcat. În schimb, în 16 dintre aceste partide s-a înscris de cel puţin 3 ori. 40 de jucători a utilizat Farul pe durata acestui sezon, dintre care 22 au contribuit la reuşitele dobrogenilor cu cel puţin un gol şi / sau o pasă decisivă, scrie site-ul LPF.
Urmăriți SPORT.RO și pe Google News